**„S ruksakom na leđima kroz Hrvatsku“**

**Dobio/dobila si nagradno putovanje.**


U nagradnom putovanju piše da ti je plaćen put u potpunosti, a jedino što trebaš napraviti je **odabrati i** **istražiti koja ćeš 2 lokaliteta posjetiti**. Putuješ automobilom.

Svoje istraživanje o lokalitetima napravi u Powerpointu, Swayu ili nekom drugom digitalnom alatu, uz poštivanje sljedećih koraka u radu:

1. **Svaki od tih lokaliteta treba biti u različitim prirodnim cjelinama** ( 2 -Gorska, 2 -Primorska).
2. Pri odabiru tih lokaliteta jedan treba biti **prirodna baština** (nacionalni ili park prirode), a drugi **kulturna baština** (spomenik, pod zaštitom UNESCO-a, manifestacija, događaj, festival i sl.)
3. Za svaki lokalitet **opiši geografski položaj** (prirodna cjelina, županija, blizina većeg grada).
4. Lokalitete trebaš **opisati** na način da napišeš po čemu su oni prepoznatljivi (najzanimljivije činjenice).
5. **Svoje lokalitete pronađi na karti Google Maps.** Polazno odredište je naselje u kojem živiš. Sljedeća odredišta su lokaliteti koje si odabrao /odabrala.
6. **Istraži i zapiši uz pomoć Google Maps** udaljenost u kilometrima koju si prešao kako bi obišao navedene lokalitete. Polazno odredište je naselje u kojem živiš.

|  |  |
| --- | --- |
| Ukupna udaljenost iznosi: | polazno odredište – A – B . |

Karte možeš uslikati koristeći se tipkom „prtsc“ i zalijepiti kartu u prezentaciju.



1. U svoj rad **umetni slike/fotografije lokaliteta** koje trebaju biti jasne i prikazivati točno ono što pišeš.

Također, uz sliku **napiši** što prikazuje i **izvor** odakle si fotografiju preuzeo.

(Pripazi na autorska prava i besplatno korištenje materijala/fotografija.)

1. **Pronađi i odaberi neki suvenir** koji bi donio / donijela sa svojih putovanja. Slikom prikaži što si odabrao / odabrala.

Sa svojih putovanja možeš i prepričati (zapisati) **legendu/priču**, ukoliko postoji.

1. **Zapiši literaturu i izvore** kojima si se služio / služila.

(PRIMJERI:

Turistička zajednica Istarske županije: <https://www.istra.hr/>, 10.4.2020. ili

D. Magaš, 2013.: Geografija Hrvatske, 2013., Meridijani, Zadar

1. **Zaključak**

**Na temelju opisanih znamenitosti u zaključku obrazloži u kojoj mjeri prirodna i kulturna baština doprinose promicanju i očuvanju hrvatskog kulturnog identiteta.**

**„S RUKSAKOM NA LEĐIMA KROZ HRVATSKU“**

**rubrika za vrednovanje**

|  |  |  |  |  |
| --- | --- | --- | --- | --- |
|  | **U POTPUNOSTI**  **3** | **DJELOMIČNO**  **2** | **TREBA POPRAVITI**  **1** | |
| **TURISTIČKA ZNAMENITOST (prirodna i**  **kulturna)**  - prirodna baština i kulturna baština  -geografski položaj  -suvenir | U opisu su jasno navedene i opisane prepoznatljivosti (i suvenir) za svaku od znamenitosti.  Geografski položaj odabranih lokaliteta/znamenitosti je u potpunosti jasno opisan, uz navođenje u kojoj je prirodnoj cjelini, županiji i blizini većeg grada. | U opisu su djelomično navedene te opisane prepoznatljivosti (i suvenir) za svaku od znamenitosti.  Geografski položaj odabranih lokaliteta/znamenitosti je djelomično opisan. Nedostaje jedna od sastavnica - prirodna cjelina ili županija ili veći grad. | U opisu nisu navedene i opisane prepoznatljivosti (i suvenir) za svaku od znamenitosti.  Geografski položaj odabranih lokaliteta/znamenitosti nije u potpunosti opisan.  Nedostaju dvije sastavnice- cjelina/ županija/ blizina većeg grada. | |
| **GRAFIČKI PRIKAZI,**  **UDALJENOST**  -slike/fotografije,  - Google Maps | Grafički prikazi jasno i točno prikazuju prostor o kojem se piše.  Točno i jasno je predočena karta i ukupna udaljenost pomoću Google Maps. | U prezentaciji su grafički prikazi djelomično korišteni za prikaz znamenitosti o kojoj se piše.  Jedna od udaljenost pomoću Google Maps je prikazana na karti. | Grafički prikazi nisu jasni i/ili ne prikazuju prostor o kojem se piše.  Nije točno i jasno predočena udaljenost pomoću Google Maps. | |
| **IZVORI,**  **LITERATURA** | Navedeni izvori i literatura korišteni za prezentaciju su pravilno napisani. | Navedeni izvori i literatura korišteni za prezentaciju su djelomično napisani. | Navedeni izvori i literatura korišteni za prezentaciju nisu pravilno napisani ili ih nema. | |
| **ZAKLJUČAK** | U zaključku su u potpunosti jasno istaknute činjenice koje doprinose očuvanju i promicanju hrvatskog identiteta. | U zaključku su djelomično navedene činjenice koje doprinose očuvanju i promicanju hrvatskog identiteta. | U zaključku nisu jasno istaknute činjenice koje doprinose očuvanju i promicanju hrvatskog identiteta. | |
| **NAPOMENA: Za odgovarajući bod po sastavnicama trebaju se zadovoljiti svi kriteriji opisani za svaki bod. Ukoliko dio ne odgovara, boduje se s manjim bodom.** | | | |

|  |  |
| --- | --- |
| **Bodovi** | **Ocjena** |
| **10 -12** | **5** |
| **8 - 9** | **4** |
| **7** | **3** |
| **5 - 6** | **2** |
| **manje od 5** | **1** |